Sahu (opparit), Etätehtäväohjeet (1-3), Ruotsi
Opettaja Tanja Kantanen (tanja.kantanen@ksao.fi)
Palautus: sähköpostilla 3 viikkoa ennen näyttöviikkoa. 
          
Etätehtävä 1. 
Kerää oma ruotsi-suomi-sanalistasi, johon valitset sellaisia sanoja, joita käytät työssäsi lähihoitajana. Mikäli, et ole vielä työelämässä, valitse sellaista sanastoa, jota käyttäisit unelmatyöpaikassasi. Sanoja tulee olla 35–45 sanaa. Merkitse sanalistaan myös en- tai ett-suku. Muista nimesi ja luokkasi! Kirjoita sanalistan loppuun käyttämäsi lähteet. Suositeltavia lähteitä ovat mm. erilaiset yleissanakirjat, Jag är här för dig – sanakirja, Livets puls – oppikirja ja internetin ilmaiset sanakirjat (ilmainen sanakirja, sanakirja.org). Kirjoita sanalistan alkuun lyhyt kuvaus työpaikastasi ruotsiksi. 
Maija Mallikas , Ryhmä AB                                                                                                                                                                                        MALLI
Ruotsi, etätehtävä 1 
Jag jobbar i Sospa Carea som närvårdare. Min arbetsplats heter ”Tuulikello” och alla invånare lider av autism….
1. en närvårdare = lähihoitaja
2. undersöka = tutkia
Lähteet:
Jag är här för dig –sanakirja,  Gummeruksen suomi-ruotsi-suomi-sanakirja	

 Etätehtävä 2. 
Kirjoita noin 100–160 sanan mittainen keskustelu lähihoitajan ja asiakkaan/potilaan välillä ruotsiksi. Valitse jokin seuraavista aiheista. Kaikki apuvälineet ovat sallittuja, mutta suora kopiointi internetistä tai oppikirjasta on kiellettyä. Muista merkitä nimesi ja luokkasi! 
a) Työskentelet vanhusten asumisyksikössä ja saatte uuden asukkaan. Toivota asukas tervetulleeksi ja kerro toiminnastanne ja selvitä uudelle asukkaalle, minkälainen on asumisyksikön tyypillinen päivä. Asukas kyselee muutamia tarkentavia kysymyksiä.
b) Kirjoita sairaalan tulohaastattelu ruotsiksi, jossa kyselet asiakkaan henkilötietoja ja terveydentilaa. Asiakas vastaa kysymyksiin ruotsiksi.
c) Keskustelet aktiivisen eläkeläisen kanssa, joka on hiljattain jäänyt leskeksi ja yrität saada hänet innostumaan jostakin uudesta urheiluharrastuksesta. 
d) Suunnittele mukava ja rentouttava jumppatuokio valitsemallesi kohderyhmälle. Tämä vaihtoehto ei siis ole keskustelu, vaan jumppaohjeistus ruotsiksi. 
e) Valitse itse oma aiheesi, kunhan se liittyy lähihoitajan työhön.

Etätehtävä 3. 
Ota esille ruotsin kirjasi Livets puls ja kappaleet 10 ja 11. Kerää molemmista kappalekohtaisista sanoista yhteensä 20 sanaa ruotsiksi (kpl 10: 10 sanaa ja kpl 11: 10 sanaa) ja ota työssäoppimispaikallasi 20 valokuvaa ja liitä kuvatekstiksi ko. sana ruotsiksi ja suomeksi. Palauta kuvasanasto sähköisesti.